Данься (геапарк)

Нацыянальны геапарк Чжан’е Данься () — геапарк , размешчаны паблізу ад горада  ў кітайскай паўночна-заходняй правінцыі Ганьсу. Плошча — 510 км². Першапачаткова правінцыйны парк і папулярны маляўнічы раён, у лістападзе 2011 года атрымаў статус нацыянальнага геапарка. Вядомы сваімі маляўнічымі скаламі, парк быў прызнаны кітайскімі СМІ адным з самых прыгожых ландшафтных утварэнняў у Кітаі.

 Месцазнаходжанне 
Парк размешчаны ў паўночных перадгор’ях хрыбта , у паветах Ліньцзэ і , якімі кіруе адміністрацыя гарадской акругі Чжан’е правінцыі Ганьсу. Галоўнымі населенымі пунктамі ў Данься з’яўляюцца пасёлкі Канлэ і Баінь.

Цэнтральная частка тэрыторыі парку, маляўнічы раён Ліньцзэ Данься, размешчаны за 30 км на захад ад цэнтра горада Чжан’е і за 20 км на поўдзень ад цэнтра павета Ліньцзэ. Гэта найбольш добраўпарадкаваная і найбольш наведвальная частка парку. Іншы маляўнічы раён, Бінгоу (冰沟), размешчаны на паўночным беразе ракі Ліюань (梨园河), быў афіцыйна адкрыты 3 жніўня 2014 года. Бінгоу займае плошчу ў 300 км², а вышыня тут складае ад 1500 да 2500 м над узроўнем мора. Трэцяя вобласць, маляўнічы раён Сунань Данься, размешчана ў Ганьцзюне, на поўдзень ад Ліньцзэ.

 Пейзаж 
Чжан’е Данься вядомы сваімі незвычайнымі колерамі скал, скалы — гладкія, вострыя і дасягаюць вышыні некалькіх сотняў метраў. Яны ўтвораны адкладамі пясчаніку і іншых карысных выкапняў, якія сфармаваліся тут на працягу 24 мільёнаў гадоў. У выніку ўтварылася падабенства , якое ўзнікла з прычыны руху тых жа самых тэктанічных пліт, дзякуючы якім сфармавалася частка Гімалаяў. Вецер, дождж і час стварылі тут незвычайныя формы скал, у тым ліку падобных да вежаў, слупоў з ярамі, розных кветак, узораў і памераў.

 СМІ і турызм 
У 2005 годзе Чжан’е Данься быў прызнаны калегіяй журналістаў, якія прадстаўлялі 34 найбуйнейшых СМІ, адным з самых прыгожых рэльефаў Данься ў Кітаі. У 2009 годзе кітайская версія часопіса National Geographic назвала Чжан’е Данься адным з «шасці самых прыгожых ландшафтных утварэнняў» у Кітаі. Парк стаў галоўнай турыстычнай славутасцю ў ваколіцах Чжан’е. Каб наведвальнікам было зручней аглядаць скальныя ўтварэнні, была пабудавана вялікая колькасць драўляных насцілаў і пад’язных дарог. У 2014 годзе ва ўдасканаленне інфраструктуры ў вобласці Бінгау было ўкладзена 100 мільярдаў юаняў.

 Крыніцы 

 Літаратура 




Катэгорыя:Ганьсу
Катэгорыя:Нацыянальныя паркі Кітая